În prezent, există o cerere uriașă de profesioniști experimentați, ambițioși, cu competențe tehnice solide. Noile progrese din domeniul IT - de la inteligența artificială și învățarea automată la cloud computing și IoT - sunt vitale pentru creșterea și succesul organizațiilor.
Observăm o cerere aproape constantă de data analysts, software developers, experți în securitate cibernetică, infrastructure architects, profesioniști CRM, experți în automatizare și cloud, precum și manageri de proiect și managementul schimbării.
Profesioniștii în leadership cu experiență dovedită sunt, de asemenea, foarte căutați în toate industriile, deoarece transformarea digitală continuă să ocupe un loc central în multe organizații, iar liderii din domeniul IT au din ce în ce mai mult un loc la masa deciziilor.